**Kedves Jelentkező!**

NAVRATIL ÁKOS SZAKKOLLÉGIUM

FELVÉTELI KÉRDŐÍV

A Navratil Ákos Szakkollégium felvételi kérdőívét olvashatod, amellyel már megtetted az első lépést afelé, hogy a csapatunk tagja lehess. Az ELTE valamennyi karának nappali tagozatos hallgatóit várjuk.

A jelentkezés feltétele jelen (adatokat és a kérdőívet tartalmazó) dokumentum kitöltése mellett:

* a legutóbbi **féléves indexsorok** (Neptun → Tanulmányok → Leckekönyv → Nyomtatás ikon → Nyomtatás);
* ***gólyák*** esetén **felvételi határozat is** (Neptun → Tanulmányok → Hivatalos bejegyzések);
* **B2-es komplex nyelvvizsga** bizonyítványának másolata;
* amerikai típusú fényképes **önéletrajz**;
* **motivációs levél** (A motivációs levél tartalmazza a szakkollégiumi jelentkezés célját, a hallgató motivációit és egy vagy több területet, amelyen szakkollégiumi tagként tevékenykedni szeretne. A motivációs levél terjedelme legalább 1500 karakter.);
* **nyilatkozat** a kollégiumi beköltözési szándékról;
* **tanulmányi verseny oklevele, diákköri dolgozatra kapott elismerés** stb. (opcionális);
* ***mesterszakos hallgatók*** esetében az egyetemi oklevél másolata, valamint a szakdolgozat témájának rövid ismertetése.

Ha továbbjutsz az írásbeli fordulón, egy **közösségi programon** fogsz részt venni **(január 26.)**, ahol célunk, hogy ne csak mi ismerjünk meg téged jobban, hanem te is minket. Utána egy **szóbeli beszélgetés** következik **(január 28-30.)**, amely során felmérhetjük a motivációidat és hogy miben tudsz nálunk fejlődni, hogyan tudunk mi ehhez hozzájárulni. A sikeres felvételt nyert hallgatókat **február 1-jén** tájékoztatjuk, és az integrációjukat a soron következő **bevonó tábor** segíti, amely a **február 17-i hétvégén** kerül megrendezésre.

A NÁSz egy szakmai és baráti közösség egyben, ahol közös döntések alapján működtetjük a szervezetet, így kerülnek megszervezésre a programjaink, kurzusaink. Ezáltal minél többet tesz bele egy adott tag a Szakkollégiumba, annál többet is tud belőle kivenni. Azzal viszont fontos számolni, hogy a szakkollégiumi szerveződés a kötelező szakmai és közösségi munkával együtt az egyetemi oktatáson túlmutató, kiegészítő tevékenység.

Bővebb információt a NÁSz-ról [**honlapunkon**](https://nasz.elte.hu/), [**Facebook**](https://www.facebook.com/naszszakkollegium)**-**, [**Instagram**](https://www.instagram.com/elte_navratilszakkollegium/)**-** és [**LinkedIn**](https://www.linkedin.com/company/navratil-%C3%A1kos-szakkoll%C3%A9gium/)-oldalunkon találsz. Ha a felvételivel kapcsolatban kérdésed merülne fel, írj bátran a [**felveteli@nasz.elte.hu**](mailto:felveteli@nasz.elte.hu) e-mail-címre, igyekszünk hamar válaszolni.

**Az írásbeli jelentkezés határideje: 2023. január 20. 23:59**

**1. blokk – Általános adatok**

|  |  |
| --- | --- |
| **Név** |  |
| **Születési év, hónap, nap** |  |
| **E-mail-cím** |  |
| **Telefonszám** |  |
| **Kar** |  |
| **Szak** |  |
| **Beköltöznél februártól a kollégium épületébe?** |  |
|  | |
| **Elolvastad és elfogadod az** [**adatkezelési tájékoztatónkat**](https://nasz.elte.hu/jelentkezoknek-felveteli-jelentkezesi-felulet/) **(enélkül jelentkezésed érvénytelen)?** |  |

Szakkollégiumunk szervezete négy egységből áll, és belépéskor minden tagnak választania kell, hogy melyik **bizottsághoz** szeretne csatlakozni és azon belül feladatokat vállalni.

Kérünk, olvasd el a bizottságok leírását, amiket a következő linken találsz: [**https://nasz.elte.hu/rolunk/team-leirasok/**](https://nasz.elte.hu/rolunk/team-leirasok/) és utána állíts fel egy preferenciasorrendet, hogy sikeres felvétel esetén rögtön be tudjunk osztani az egyik egységbe.

|  |  |
| --- | --- |
| **Bizottság neve** | **Preferenciasorrend**  **(számmal jelöld)** |
| **Kommunikációs Bizottság** |  |
| **Közösség- és Programszervezésért Felelős Bizottság** |  |
| **Szakmai Bizottság** |  |
| **Gazdasági Bizottság** |  |

**2. blokk – Rövid kifejtős kérdések**

**Fejtsd ki válaszaidat indoklással, kérdésenként körülbelül 500 karakterben (szóközökkel együtt)!**

1. **Állíts össze egy portfóliót 200 millió forintból!  
   →**
2. **Eltörölnéd a minimálbért?  
   →**
3. **Milyen nonprofit szervezetet alapítanál?  
   →**
4. **Véleményed szerint melyik az USA legfontosabb szektora, és miért?  
   →**
5. **Melyik államforma szerinted a legjobb, és miért?  
   →**
6. **Egy négyfős csapatban egy projektfeladaton dolgozol, egy sportesemény megszervezésén. Milyen szerepet töltenél be a teamben?  
   →**
7. **Véleményed szerint melyik találmánynak volt a legnagyobb hatása az emberiségre?   
   →**
8. **A lakókörnyezetedben milyen változtatásokat, fejlesztéseket végeznél el?  
   →**
9. **Mention a significant thing you don’t care about and explain why.  
   →**
10. **If you could choose any profession you want, independently from salary, what would it be and why?  
    →**

**3. blokk – Guesswork**

**Ebben a blokkban nem a konkrét számokra vagyunk kíváncsiak, hanem a gondolatmenetedre, reális becslésekre. Fejtsd ki válaszaidat indoklással, feladatonként körülbelül 1500-2000 karakterben (szóközökkel együtt)!**

**1. Trisztán a Közösség- és Programszervezésért Felelős Bizottság tagjaként azt a feladatot kapta, hogy szervezze meg a Szakkollégium nyári táborát. Az esemény a Mátrában lenne, és utazással együtt 4 napig tartana. Várható résztvevők száma 20 fő. A közlekedési eszköz kiválasztása során figyelembe kell vennie a menetidőt, az átszállások számát és a költségeket. A tábor egy főre jutó költségei ne haladják meg a 30 ezer Ft-ot!**

**Állíts össze egy programtervet, és számold ki a tábor egy főre jutó költségeit!**

**→**

**2. Izolda a 2021-es évet fodrászként töltötte egy középkategóriás árú női szalonban, de fontolgatja, hogy kilép, és 2022-ben magánvállalkozóként folytatja mesterségét.**

**Alkalmazottként van egy fix bére, havi 350.000 Ft.**

**A szalonban, ahol eddig dolgozott, lojális ügyfélkört alakított ki, akiknek a többsége kérdésére azt válaszolta, hogy követné Izoldát saját szalonjába. Ebből kiindulva úgy becsüli, szerény hirdetési költségekkel is összejöhet egy 220 fős állandó vendégkör, ennyi embert viszont nem szeretne a házában fogadni.**

**Egy 15 nm-es helyiséget nézett ki magának Budapesten, amit ki tudna bérelni. A szükséges gépeket otthonról be tudná vonni a munkába, viszont a szereket be kellene szereznie. Továbbá szeretné havi 25 órában foglalkoztatni egyik ismerősét, aki felelne a könyvelésért és adminisztrációért, hogy hősnőnk ne stresszelje túl magát.**

**A fentiek tudatában hogyan döntenél Izolda helyében, inkább alkalmazottként vagy vállalkozóként keresse a kenyerét az előtte álló évben? A feladat megoldása során minden adóhatás figyelmen kívül hagyható.**

**→**

**4. blokk – Esettanulmány**

**Fejtsd ki válaszodat indoklással, körülbelül 3000 karakterben (szóközökkel együtt)!**

**A szakmai előadások a Navratil Ákos Szakkollégium professzionális tevékenységének fő eleme. Ezek a kétheti rendszerességű, legfeljebb másfél órás rendezvények a szervezet tagjai által szervezett, illetve az esetek mintegy felében bármely érdeklődő által látogatható események (NYÍLT előadások). Minden szakmai előadás végén strukturált kérdés-válasz szekcióra kerül sor, amikor a jelenlévő közönség tudakozódhat a szakemberektől az érintett témákban.**

**Specifikus információt a szakmai előadásainkról közösségimédia-platformjainkon találtok:**

**Facebook:** [**https://www.facebook.com/naszszakkollegium**](https://www.facebook.com/naszszakkollegium)

**Instagram:** [**https://www.instagram.com/elte\_navratilszakkollegium/**](https://www.instagram.com/elte_navratilszakkollegium/)

**LinkedIn:** [**https://www.linkedin.com/company/navratil-%C3%A1kos-szakkoll%C3%A9gium/**](https://www.linkedin.com/company/navratil-%C3%A1kos-szakkoll%C3%A9gium/)

**A szakmai előadások sajátosságainak ismeretében írd le egy nyílt szakmai előadás megszervezésének folyamattervét. Válaszodban szerepeljenek az alábbi problémák megoldásai:**

* **Milyen témában szerveznél előadást, kit hívnál meg? Mivel tennéd érdekeltté az előadót a szakmai előadás megtartásában?**
* **Milyen eszközökkel juttatnád el az érdeklődőkhöz az esemény hírét? Mit tennél az előadáson a következő esemény népszerűsítése érdekében?**
* **Írj checklistet határidőkkel, hogy milyen teendőket vázolnál fel az eseménnyel kapcsolatban!**

**Kérjük, a következő oldalon fejtsd ki a megoldást!**

**→**